**Muudatus nr 1**

03.03.2025 sõlmitud

üürilepingu nr KPJ-4/2024-138 juurde

**KOKKULEPE ÜÜRILEPINGU MUUTMISEKS**

**Eesti Vabariik Tervise ja Heaolu Infosüsteemide Keskuse kaudu**, registrikood 70009770, asukoht Pärnu mnt 132, Tallinn 11317 (edaspidi nimetatud **üürileandja**), mida esindab põhimääruse alusel direktor Margus Arm

ja

**Riigi Kinnisvara AS**, registrikood 10788733,asukoht Tartu mnt 85, Tallinn 10115 (edaspidi nimetatud **üürnik**), mida esindab volikirja alusel haldusteenuste direktor Karel Aasrand,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 03.03.2025 sõlmitud üürileping nr KPJ-4/2024-138 (edaspidi nimetatud **leping**), mille kohaselt on üürnikul õigus kasutada **Tallinnas Pärnu mnt 132** asuvat üüripinda;
2. seoses asjaoluga, et üürileandja on piiratud käibemaksukohustuslane, soovivad pooled muuta lepingu eritingimuste punkti 6.2 selliselt, et üürile käibemaksu ei lisata,

lepivad kokku alljärgnevas (edaspidi nimetatud **kokkulepe)**:

1. Muuta **lepingu eritingimuste punkti 6.2** ning lugeda see **alates 01.01.2025** õigeks alljärgnevas sõnastuses:

„**6.2.** Üüri suurus on:

**6.2.1.** kuni 30.06.2025 **15,4696** **eurot/m2**, s.t kokku **13 528,17 eurot** (kolmteist tuhat viissada kakskümmend kaheksa koma seitseteist eurot) kalendrikuus. Üürile ei lisandu käibemaksu;

**6.2.2.** alates 01.07.2025 **15,7232 eurot/m2**, s.t kokku **13 749,94 eurot** (kolmteist tuhat seitsesada nelikümmend üheksa koma üheksakümmend neli eurot) kalendrikuus. Üürile ei lisandu käibemaksu.“.

1. Jätta ülejäänud lepingu tingimused muutmata.
2. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
3. Kokkulepe jõustub viimase digiallkirja andmise kuupäevast.
4. Kokkulepe allkirjastatakse digitaalselt.

*(allkirjastatud digitaalselt) (allkirjastatud digitaalselt)*

Margus Arm Karel Aasrand

direktor haldusteenuste direktor

Tervise ja Heaolu Infosüsteemide Keskus Riigi Kinnisvara AS